Թվիթեր սոցիալական ցանցը հայտարարել է, որ 2016 թվականի ԱՄՆ նախագահական ընտրությունների արդյունքների վրա ազդելու՝ Ռուսաստանի ջանքերը ավելի մեծ ազդեցություն են ունեցել, քան ընկերությունում ավելի վաղ կարծում էին: Հունվարի 19-ին հրապարակված հաղորդագրության մեջ ընկերությունը նշում է, որ ավելի քան 677,775 ամերիկացիներ հետևել կամ «հավանել» են Սանկտ Պետերբուրգում գրանցված «Ինտերնետային հետազոտական գործակալության» հետ առնչվող օգտահաշիվներ և գրառումներ: Այսպիսով, ըստ Թվիթերի նոր բացահայտումների, որպես «թրոլների ֆերմա» հայտնի ռուսաստանյան այս կառույցի հետ կապ ունեցող օգտահաշիվների թիվն աճել է 1,062-ով՝ հասնելով 3,814-ի: